Holger Højriis

Holger Højriis (1901–1942)«Maj Holger Hoiriis», Find a Grave var en dansk-amerikansk luftfartspioner og den første til å fly transatlantisk fra USA til Danmark.Christiansen,Svend-Erik (1999): Jyske Samlinger, bind 1999, 2, s. 339. Hans flyvning var den tiende transatlantiske flyvningen .Spencer, Luke (1. april 2016): «Buried Somewhere in the Catskills is a Stash of Nazi Loot», Atlas Obscura

 Liv og virke 
Bakgrunn
Han var født i Brabrandområdet i nærheten av Århus, men utvandret til USA 23 år gammel. Der ble han en anerkjent flyver på 1930-tallet.

Flyver
Han arbeidet først i landbruket, og tok deretter flytimer på Long Island før han kjøpte et fly, tilbød rundflyvninger og drev med luftakrobatikk og barnstorming.

Rundflyningen ga ham en økonomi til å ekspandere. Under sine mange flyoppvisninger møtte han den kjente fotograf og science fiction-forfatter Otto Hillig. Etter krigen ble Hillig mistenkt for å ha stjålet en skatt fra en spion fra Nazi-Tyskland i 1942, og gravd den ned i Catskill-fjellene utenfor Liberty, der den angivelig stadig ligger gjemt.https://www.dailymail.co.uk/news/article-3520633/Legend-hidden-Nazi-treasure-buried-Catskill-Mountains-mystified-village-Upstate-New-York-two-decades.html
De ble enige om å gjennomføre en flyvning over Atlanterhavet og tok av fra New Foundland den 24. juni 1931 i en Bellanca Pacemaker. Dette var tolv år etter den første atlanterhavsflyvningen til Alcock og Brown, og fire år etter Charles Lindberghs flyvning New York–Paris. Feilnavigering førte dem ut av kurs, og da de oppdaget at de var over Spania, satte de kursen nordover til de fant en flyplass utenfor Krefeld, nær den tysk-nederlandske grensen, der de fikk lande etter 31 timer i luften. Højriis tumlet ut av flyet og sovnet under flyets vinge. Hillig fant derimot en telefon og ringte til København. Slik fikk han vite at mange tusen mennesker ventet på å hylle dem. Højriis tok seg sammen og forsøkte å fly resten av veien, men nådde kun fram til Bremen før han var for utkjørt til å fortsette. Rett etter landing falt han i søvn og måtte bæres til hangaren.
Neste dag ankom de Danmark i triumf. Anslagsvis 50 000 personer var møtt frem ved Kastrup lufthavn, deriblant Højriis' mor, og to av Hilligs venner fra byen Liberty i New York. Det ble parader, utdeling av medaljer, samt en stor bankett på København rådhus. Kong Christian X overrakte Højriis en utmerkelse.Tryde, E.A.; Clauson-Kaas, Knud (1947): Atlanterhavsflyvninger, fra Lindbergh til Dan Viking, København, s. ?Lewis, W. David; Trimble, William F. (1988): The Airway to Everywhere: A History of All American Aviation, 1937-1953, University of Pittsburgh Press, s. 39 De reiste senere tilbake til USA, ble de også hyllet der.

Højriis døde i august 1942, 41 år gammel, av tyfus mens han bodde i Minneapolis. Han etterlot seg enken Eldred Boynton og tre døtre: Elsie og tvillingene Karen og Lelia.Kort biografi af Holger Højriis, Dahf.org

 Referanser 

 Eksterne lenker 
 Biografi om «Holger Hø7jriis» hos Delaware Aviation Hall of Fame
 Højriis og Hillig starter på turen over Atlanterhavet, YouTube

Kategori:Luftfartspionerer
Kategori:Personer fra USA av dansk opphav
Kategori:Atlanterhavsflyvere
Kategori:Personer fra Aarhus
Kategori:Fødsler i 1901
Kategori:Dødsfall i 1942